**Matkapuhelimen käyttö oppitunneilla (ryhmänohjaus 4.1.2022)**

Opiskelija tulee lukioon oppiakseen uusia asioita oppimiseen parhaalla mahdollisella tavalla kannustavassa ilmapiirissä. Koulun vastuulla on järjestää ulkoiset puitteet, eli laadukas opetus ja opiskelumyönteinen ilmapiiri yhdessä opiskelijoiden kanssa.

**Myös opiskelijalla on oma osansa myönteisen ilmapiirin luomisessa - opiskelijan vastuulla on toimia yhteisesti sovittujen pelisääntöjen mukaisesti.**

Yhteisiin pelisääntöihin kuuluu mm. se, että oppitunneilla puhelinta käytetään vain opettajan kanssa sovituilla tavoilla esimerkiksi tiedonhakuun tai oppimisympäristöjen hyödyntämiseen. **Muunlainen kuin opettajan ohjaama puhelimen käyttö ei ole soveliasta eikä kuulu meillä hyväksyttyihin toimintatapoihin.**

Lähtökohta on se, että opiskelija on oppitunneilla oppimassa, ja hän on valinnut itse tulla nimenomaan lukioon. Opettajan tehtävä ei ole muistutella opiskelijaa siitä, mitä oppitunneilla tehdään ja millä välineillä.

Mikäli opiskelija on sitä mieltä, että puhelimen käyttäminen tunnilla on oppimista tärkeämpää, on opiskelija rehtorin luvalla ja kehotuksesta vapaa poistumaan oppitunnilta. Tästä seuraa kuitenkin poissaolomerkintä, jonka opiskelija sitten huoltajilleen selvittää.

Lukio on opiskelua ja oppimista varten. Oppitunneilla puhelimilla pelaaminen ja leikkiminen ei kuulu lukioon.